હાલમાં જ હૈદરાબાદમાં વહીવટદારોની કમિટી અને ટીમ મેનેજમેન્ટની મીટિંગ થઈ હતી. મીટિંગ બાદ એક સીનિયર અધિકારીએ જણાવ્યું કે, કોહલીના આ નિવેદનથી BCCI ખુશ નથી. તેમણે કહ્યું કે, ‘આ ખૂબ જ ગેરજવાબદાર નિવેદન હતું. તેને વધુ સતર્ક રહેવાની જરૂર છે. તેને એ સમજવું જોઈએ કે, તે ભારતીય પ્રશંસકોને કારણે જ કમાણી કરી રહ્યો છે.’ સીનિયર અધિકારીએ કહ્યું કે, ‘આ ટિપ્પણી તેને અંગત પ્લેટફોર્મ અથવા વ્યાપારિક પહેલના અનુસંધાને કરી છે. તેણે BCCIનો મંચ યુઝ કર્યો નથી.’